31/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 42/2012

Resolución do 28 de novembro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 42/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado recuamento L. M. T., CC. TT. en polígono de Formarís. Situación: concello de Santiago de Compostela. Características técnicas: • Recuamento do centro de transformación Granxa Deca (Expte.30.111), afectado pola construcción do novo polígono de A Sionlla-Formarís, consistente en: • Liña de media tensión aérea a 20 kV, a CT rúa da Carballa e enlace con derivación a CC. TT. Opel e BMW (Expte. IN407A 1998/122), en poligono de Costa Vella, coa instalación dun apoio metálico final de liña tipo C-18/2000 que substitue ao n.° 4 existente da LMTA a CT Granxa Deca (Expte.30.111) e dun apoio metálico final de liña tipo C-14/2000 en substitución do existente 3.° da derivación existente a CT Opel e BMW polígono Costa Vella. • Liña Eléctrica de Media Tensión Soterrada, a CT Rúa da Carballa, a 20 kV, cunha lonxitude de 0,541 km., con conductor tipo RHZ1-2OL 12/20 kV 3(1x150) mm 2 Al, con orixe en paso aéreo-soterrado no citado apoio metálico tipo C-18/2000 que substitue a n.° 4 existente da LMTA a CT Granxa Deca (Expte.: 30.111), e final en paso aéreo-soterrado no citado apoio metálico tipo C-14/2000 en substitución do existente 3.° da derivación existente a CT Opel e BMW, tras realizar entrada e saída nas celas de liña a instalar no CT rúa da Carballa proxectado. • Centro de transformación (CT) prefabricado rúa da Carballa, tipo 2L+1P, cunha potencia de 160 kVA e relación de transformación de 20/0,4-0,23 kV, en substitución do actual CT Granxa Deca Intemperie (Expte.30.111) Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de novembro de 2012. Susana Vázquez Romero Xefa territorial da Coruña